Document ID: /fineweb-2-swissfilter-quality_10-filterrobots/filtered/02038.jsonl.gz/5719

Las tavlas cun la tecnologia da LED consistan da tschients diodas glischantas. Quellas dattan bleras pussaivladads da preschentar infurmaziuns. La glieud ch’è da viadi po uss dar resuns, per exempel sche la scrittira è avunda gronda ubain sche las infurmaziuns èn er anc da leger cura ch’i plova u sch’il sulegl dat sisura.
Grazia a la nova signalisaziun saja en il futur pussaivel da reagir pli flexibel, e da furnir dapli infurmaziuns a las viagiaturas ed als viagiaturs, scriva l’Uffizi da construcziun bassa en sia communicaziun.